
                  Nr.23/54/2007
A V I Z

asupra proiectului de Lege privind declararea zonei de amplasare a monumentelor istorice din nordul Olteniei ca obiectiv de interes naţional


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare, cu proiectul de Lege privind declararea zonei de amplasare a monumentelor istorice din nordul Olteniei ca obiectiv de interes naţional, trimisă cu adresa nr.P.L.x 112 din 5 martie 2007, înregistrată cu nr.23/54 din 6 martie 2007.



Senatul, în calitate de primă Cameră sesizată, a adoptat proiectul de lege în şedinţa din 27 februarie 2007.



În conformitate cu dispoziţiile art.75 alin.(1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din 14 martie 2007.



Membrii comisiei au examinat proiectul de lege supus aprobării şi punctul de vedere al Guvernului exprimat de către reprezentanţii Ministerului Culturii şi Cultelor, Autorităţii Naţionale pentru Turism, Ministerului Finanţelor Publice şi Ministerului Mediului şi Gospodăririi Apelor.


În urma dezbaterilor, comisia a hotărât, cu majoritate de voturi, avizarea favorabilă a proiectului de lege în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

Consilier parlamentar,

Viorela Gondoş

